የማዕከላይ አፍሪቃ ሬፓብሊክ ሕዝብም ባለፈው ጥቅምት ወር ምርጫ እንዲያካሂድ ታቅዶ ነበር። ይሁን እንጂ፣ በሙስሊሞቹ የሴሌካ ዓማፅያን እና በክርስትያኖቹ የፀረ ባላካ ሚሊሺያ ደጋፊዎች መካከል በየጊዜው የቀጠለው የኃይል ተግባር ምርጫውን አከላክሎ ቆይቶዋል። አሁን ምርጫው እጎአ በታህሳስ፣ 2015 ዓም መጨረሻ እንዲደረግ ተወስኖዋል። ከዚያ በፊት መራጩ ሕዝብ ባለፈው እሁድ የፕሬዚደንቱን ስልጣን ቢበዛ ከሁለት የስልጣን ዘመን እንዳይበልጥ የሚል አንቀጽ ጭምር በሰፈረበት አዲሱ ሕገ መንግሥት ላይ ሬፈረንደም እንዲያካሂድ በታቀደው መሰረት፣ ምንም እንኳን ኃይል ቢታከልበትም ባለፈው እሁድ ሕዝቡ በብዙ የሃገሪቱ አካባቢ ድምፁን ሰጥቶዋል።